ai4bharat/Pralekha huggingface dataset:
सामाजिक न्याय आणि सबलीकरण मंत्रालय
सामाजिक न्याय आणि सक्षमीकरण मंत्रालया अंतर्गत असलेल्या एनबीसीएफडीसी आणि एनएसएफडीसी यांचा सेंट्रल बँक ऑफ इंडियाबरोबर सामंजस्य करार
राष्ट्रीय मागासवर्गीय वर्ग वित्त व विकास महामंडळ  आणि राष्ट्रीय अनुसूचित जाती वित्त व विकास महामंडळ  यांनी प्रमुख व सार्वजनिक क्षेत्रातील अग्रणी बँक असलेल्या सेंट्रल बँक ऑफ इंडियासमवेत सामंजस्य करारावर स्वाक्षरी केली. या करारामुळे भारत सरकारच्या सामाजिक न्याय आणि सक्षमीकरण मंत्रालयाच्या वंचित इकाई समूह और वरगों की आर्थिक सहाय्यता  या योजनेच्या अंमलबजावणीला चालना मिळत आहे. आर्थिकदृष्ट्या दुर्बल ओबीसी/अनुसूचित जाती बचत गट आणि व्यक्तींच्या आर्थिक सबलीकरणासाठीची ही योजना आहे.
या योजनेमुळे ओबीसी/एससी बचत गटांना 4 लाख रुपयांपर्यंतची कर्ज आणि ओबीसी/एससी व्यक्तींना 2 लाख रुपयांपर्यंतचे कर्ज घेता येईल तसेच कर्ज घेणार्या स्वयं सहायता बचत गटांच्या/लाभार्थ्यांच्या थेट खात्यात 5% व्याज अनुदानाचा लाभ मिळेल.
करारावर सेंट्रल बँकेच्या वतीने प्रादेशिक महाव्यवस्थापक व्ही. के. महेंद्रू, एनबीसीएफडीसीच्या वतीने महाव्यवस्थापक अनुपमा सूद, एनएसएफडीसीच्या वतीने मुख्य महाव्यवस्थापक देवानंद यांनी स्वाक्षरी केली. एनबीसीएफडीसी चे अध्यक्ष/एनएसएफडीसीचे अध्यक्ष व महासंचालक के. नारायण यावेळी उपस्थित होते. या योजनेचा लाभ देशभरातील बऱ्याच उद्योजकांना होईल.
रेल्वे मंत्रालय
रेल्वेकडून 5500 रेल्वे स्थानकांवर वायफाय सेवा उपलब्ध
नवी दिल्ली, 7 डिसेंबर 2019
रेल्वेने देशभरातील 5500 स्थानकांवर मोफत वायफाय सेवा पुरवण्याचे काम यशस्वीपणे पूर्ण केले आहे. मोफत वायफाय सेवा देणारे पूर्व मध्य रेल्वे मार्गावरील महुआ मिलन रेल्वे स्थानक 5500 वे स्थानक बनले आहे. जगातील सर्वात मोठ्या वायफाय सेवा पुरवणाऱ्यांपैकी हे एक वायफाय नेटवर्क असल्यामुळे ते खास आहे.
रेल्वे स्थानकांना डिजिटल समावेशी केंद्र बनवण्यासाठी रेल्वेने मोफत अतिजलद वायफाय सेवा पुरवण्याचा निर्णय घेतला. जानेवारी 2016 मध्ये मुंबई सेंट्रल स्थानकापासून हा प्रवास सुरु झाला आणि 46 महिन्यांच्या कालावधीत देशभरात 5500 स्थानकांवर वायफाय सेवा यशस्वीपणे पुरवण्यात आली . यासाठी काही ठिकाणी रेल्वेने गुगल, टाटा ट्रस्ट, पीजीसीआयएल सोबत भागीदारी केली.
ऑक्टोबर 2019 मध्ये सर्व रेल्वे स्थानकांनवर रेलवायर वाय-फाय सेवांमध्ये एकूण 1.5 कोटी प्रवाशांनी लॉगिन केले आणि 10242 टीबी डेटा वापरला. या मोफत वायफाय सेवेमुळे शहरी आणि ग्रामीण भागातील डिजिटल दरी सांधण्यास मदत होईल. विद्यार्थी , विक्रेते, दैनंदिन प्रवासी यांच्यासाठी हे वरदान ठरले आहे.
S.Tupe/S.Kane/P.Kor
(Visitor Counter : 115
आरोग्य आणि कुटुंब कल्याण मंत्रालय
कोविडविषयी अद्ययावत माहिती
केंद्रीय पथक गुजरात, महाराष्ट्र आणि तेलंगणला भेट देणार
75 लाखाहून अधिक चाचण्या
रुग्ण बरे होण्याच्या दरात सुधारणा होऊन आता दर 57.43 %
(केंद्रीय आरोग्य आणि कुटुंब कल्याण मंत्रालयाचे सह सचिव लव अग्रवाल यांच्या नेतृत्वाखालील केंद्रीय पथक गुजरात,महाराष्ट्र आणि तेलंगणला 26-29 जून 2020 दरम्यान भेट देणार आहे. हे पथक राज्याच्या अधिकाऱ्यांशी संवाद साधून कोविड-19 व्यवस्थापना बाबत सुरु असलेले प्रयत्न बळकट करण्यासाठी समन्वय साधेल.
देशभरात चाचणी सुविधात लक्षणीय वाढ करत, भारतात आता 1007 निदान प्रयोगशाळा आहेत. यामध्ये 734 सरकारी क्षेत्रातल्या तर 273 खाजगी प्रयोगशाळांचा समावेश आहे.
याचा तपशील याप्रमाणे आहे-
- जलद आरटी पीसीआर आधारित निदान प्रयोगशाळा : 559 
- ट्रू नॅट आधारित निदान प्रयोगशाळा: 364 
- सीबीएनएएटी आधारित निदान प्रयोगशाळा : 84 
जानेवारी 2020 मधल्या मर्यादित चाचण्यावरून आता गेल्या 24 तासात 2,07,871चाचण्या करण्यात आल्या, त्यामुळे चाचण्यांची संख्या आता 75 लाखाहून अधिक होत 75,60,782 झाली आहे.
गेल्या 24 तासात 13,012 कोविड-19 रुग्ण यातून बरे झाले आहेत. आतापर्यंत एकूण 2,71,696 रुग्ण कोविड-19 मधून बरे झाले आहेत. कोविड-19 मधून रुग्ण बरे होण्याचा दर आता 57.43 % झाला आहे.
सध्या 1,86,514 सक्रीय रुग्ण असून हे सर्व रुग्ण वैद्यकीय देखरेखीखाली आहेत.
भारतात सध्या प्रती लाख लोकसंख्येमध्ये 33.39 रुग्ण असून जागतिक स्तरावर हे प्रमाण लाखभर लोकसंख्येत 120.21 रुग्ण आहे. देशात लाखामागे मृत्यूचे प्रमाण 1.06 असून जगातल्या कमी मृत्यू प्रमाणात याचा समावेश आहे,जागतिक स्तरावर हे प्रमाण लाखामध्ये सरासरी 6.24 मृत्यू इतके आहे.
कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड-19 शी संबंधित तांत्रिक विचारणा technicalquery.covid19[at]gov[dot]in यावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा.. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf वर उपलब्ध आहे.
S.Tupe/N.Chitale/P.Kor
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 11.18 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहीमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
11,05,81,050
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणी द्वारे पुरवठा केला आहे
ग्राहक व्यवहार, अन्न आणि सार्वजनिक पुरवठा मंत्रालय
येत्या 2025 पर्यंत इथेनॉल उत्पादन क्षमता दुप्पट करणे आणि 20 टक्के मिश्रणाचे लक्ष्य: सचिव,अन्न आणि सार्वजनिक पुरवठा विभाग
नवी दिल्ली, 15 जून 2021
अन्न आणि सार्वजनिक पुरवठा विभागाचे सचिव सुधांशु पांडे यांनी इथेनॉल मिश्रित पेट्रोल कार्यक्रमाची  माहिती आज प्रसारमाध्यमांना दिली.
भारतीय मानक संस्थेने E12 आणि E15 मिश्रणाच्या तपशीलाबाबत 2 जून, 2021 रोजी अधिसूचित केले आहे. पुण्यात 3 ठिकाणांहून E 100 चे वितरण करणाऱ्या पथदर्शी प्रकल्पांची सुरुवातही पंतप्रधानांनी केली आहे. मागणी आणि पुरवठ्याबाबतच्या अडचणी दूर करण्यासाठी केल्या जात असलेल्या उपाययोजनांमुळे, देशात येत्या 2025 पर्यंत इथेनॉल उत्पादन क्षमता दुप्पट होईल, आणि 20 टक्के इथेनॉल मिश्रित पेट्रोलचे उद्दीष्ट आम्ही गाठू असा विश्वास DFPD च्या सचिवांनी व्यक्त केला.
भारतीय अर्थव्यवस्थेवरही EBP कार्यक्रमाचा सकारात्मक परिणाम होईल असे श्री सुधांशु पांडे म्हणाले. यामुळे इथेनॉलला इंधन म्हणून प्रोत्साहन मिळेल. स्वदेशी, प्रदूषण विरहीत आणि अक्षय स्वरुपाचे हे इंधन पर्यावरण आणि जैवव्यवस्थेसाठीही लाभदायी आहे. E20 इंधनाच्या वापराने कार्बन मोनॉक्साइडचे उत्सर्जन 30-50% आणि हायड्रोकार्बनचे उत्सर्जन 20% कमी होते. इथेनॉल मिश्रित पेट्रोलचे लक्ष्य साध्य करण्यासाठी साखर कारखाने आणि मद्य कारखान्यांनी इथेनॉल निर्मितीची क्षमता वाढवावी याकरता सरकार प्रोत्साहन देत आहे. त्यासाठी सरकारद्वारे बँकांकडून 6 टक्के कमी व्याजाने कर्ज उपलब्ध केले जात आहे.
इथेनॉलचे उत्पादन आणि OMCs ना होणारा पुरवठा 2013-14 ते 2018-19 याकाळात पाच पटीने वाढला. 2018-19 मधे 189 कोटी लिटरचा ऐतिहासिक उच्चांक गाठला. त्याद्वारे 5% इथेनॉल मिश्रणाचे लक्ष्य साध्य झाले. चालू इथेनॉल पुरवठा वर्ष 2020-21 मधे 300 कोटी लिटरपेक्षा अधिक इथेनॉल पुरवठा OMCs ना केला जाऊ शकतो. त्याद्वारे मिश्रणाची 8 ते 8.5 % पातळी गाठली जाईल. याबरोबरच 2022 पर्यंत 10 टक्के इथेनॉल मिश्रित पेट्रोलचे उद्दीष्ट गाठले जाईल. क्षमता उभारणीसाठी या क्षेत्रात येऊ घातलेल्या 41,000 कोटी रुपयांच्या गुंतवणुकीमुळे ग्रामीण भागात रोजगाराच्या नव्या संधी निर्माण होतील तसेच कृषी अर्थव्यवस्थेली बळ मिळेल असेही ते म्हणाले.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
विज्ञान आणि तंत्रज्ञान मंत्रालय
जिनोवा बायोफार्मास्युटिकल्सच्या कोवीड–19 लस HGCO19 ला जैवतंत्रज्ञान विभागातर्फे बीज भांडवल पुरवठा
नवी दिल्ली, 24 जुलै 2020
वर्षअखेरपर्यंत लसीच्या वैद्यकीय चाचणीची शक्यता
Ind CEPI अंतर्गत भारत सरकारच्या जैवतंत्रज्ञान विभागातर्फे सहाय्यित आणि बीआयआरएसी तर्फे अंमलबजावणी सुरू असलेल्या लस संशोधन कार्यक्रमांतर्गत लवकरच वैद्यकीय चाचण्या सुरू होणार
जैव तंत्रज्ञान विभाग-BIRAC तर्फे भारतात पहिल्यांदाच एमआरएनए आधारित लस उत्पादन निर्मितीला सुरूवात झाली आहे. कोवीड–19 च्या उपचारार्थ जिनोवाच्या नोवेल स्व-प्रवर्धित एमआरएनए आधारित लसीच्या विकसनासाठी जैवतंत्रज्ञान विभागाने बीज-भांडवल पुरवठा केला आहे.
अमेरिकेतील सियाटेल येथील एचडीटी बायोटेक कॉर्पोरेशनच्या सहकार्याने जीनोवाने ही लस  विकसित केली आहे. सुरक्षा, रोगप्रतिकार शक्ती आणि इतर अनुषंगिक महत्वपूर्ण बाबींची खातरजमा करण्यासाठी उंदीर आणि इतर मानवेतर प्राण्यांवर या लसीची चाचणी घेण्यात आली आहे. भारतीय नियामक मान्यतेच्या अधिन राहून या वर्षअखेरपर्यंत या लसीची मानवी चाचणी करण्यासाठी ही कंपनी अथकपणे कार्यरत आहे.
अज्ञात आणि नव्या रोगकारक जंतूंपासून उद्भवणार्या रोगांवर प्रभावी उपाययोजना करण्यासाठी नवीन कल्पना विचारात घेणे आवश्यक आहे, असे मत जैवतंत्रज्ञान विभागाच्या सचिव आणि बीआयआरएसीच्या अध्यक्ष डॉ. रेणू स्वरूप यांनी या लसीविषयी बोलताना व्यक्त केले. जैवतंत्रज्ञान विभागाद्वारे सहाय्यित जिनोवाच्या एमआरएनए मध्ये न्यूक्लीय आम्ल आणि वितरण प्रणालीचा लाभ करून घेतला जातो. अतिसूक्ष्मतंत्रज्ञानाचा वापर करणारी ही लस मानवेतर प्राण्यांवर प्रभावीपणे काम करत असल्याचे दिसून आले आहे. जिनोवाची क्षमता लक्षात घेता या लसीची मानवी वैद्यकीय चाचणी उपयुक्त ठरल्यानंतर तिचे मोठ्या प्रमाणावर उत्पादन घेता येईल, असा विश्वास त्यांनी व्यक्त केला.
HGCO19 विषयी
HGCO19 या लसीद्वारे कोवीड–19 संक्रमित शरीरातील पेशींना या रोगाच्या विषाणूंशी लढा देण्यास सक्षम अशी प्रतिजैवके तयार करण्यास सज्ज केले जाते, ग्राहक पेशींशी समन्वय साधण्यास सक्षम केले जाते आणि ‘lipid inorganic nanoparticle ’ द्वारे सहाय्य केले जाते.
उंदीर आणि इतर मानवेतर प्राण्यांवर या लसीची चाचणी केल्यानंतर त्यांच्या शरीरातील निष्क्रीय प्रतिजैवकांचे प्रमाण हे अमेरिकेतील बऱ्या झालेल्या रूग्णांच्या संदर्भात तेथील अन्न आणि औषध प्रशासनाने शिफारस केलेल्या 1:160 या अनुमापकापेक्षा जास्त असल्याचे दिसून आले आहे.
एमआरएनए रचना आणि वितरण यंत्रणा या HGCO19 या लसीच्या जमेच्या बाबी आहेत. एमआरएनए रचनेमुळे ही लस दीर्घ काळ प्रतिजैवके निर्मितीसाठी पुरक ठरते तर HGCO19 मधील ‘LION delivery system’ मुळे विपरीत परिणामांची शक्यता कमी होते.
जिनोवा बद्दल
जिनोवा फार्मास्युटिकल्स मर्यादित या कंपनीचे मुख्यालय भारतात पुणे येथे आहे. ही जैवतंत्रज्ञान कंपनी असून ती विविध जीवघेण्या रोगांशी संबंधित संशोधन, विकास, उत्पादन तसेच व्यापक स्तरावर जैव-उपचार उपलब्ध करून देण्याप्रति समर्पित आहे. अधिक माहितीसाठी https://gennova.bio
अथवा संपर्क कक्ष - DBT/BIRAC येथे संपर्क साधा.
@DBTIndia@BIRAC_2012
www.dbtindia.gov.in, www.birac.nic.inU.Ujgare/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
कार्मिक, सार्वजनिक तक्रार आणि निवृत्ती वेतन मंत्रालय
31 मार्च, 2020 रोजी सेवानिवृत्त होत असलेले केंद्र सरकारच्या सेवेतील कर्मचारी सेवेतून निवृत्त
नवी दिल्ली, 1 एप्रिल 2020
संपूर्ण देशभरामध्ये कोविड-19 च्या प्रसारामुळे सरकारला देशव्यापी ‘लॉकडाऊन’ जाहीर करावा लागला आहे. अशा अभूतपूर्व परिस्थितीमध्ये केंद्र सरकारचे जे कर्मचारी, दि. 31 मार्च, 2020 रोजी सेवा करण्याच्या वयाचा मूलभूत नियम 56 अनुसार सेवानिवृत्तीचे वय पूर्ण करीत आहेत, ते केंद्र सरकारच्या सेवेतून दि. 31 मार्च, 2020 रोजी सेवानिवृत्त होत आहेत. सद्यस्थितीमध्ये हे कर्मचारी घरामध्ये राहून कार्यरत असतील किंवा कार्यालयामध्ये येवून काम करीत असतील, असे सर्वजण सेवेतून निवृत्त होत आहेत.
U.Ujgare/S.Bedekar/D.Rane
(Visitor Counter : 82
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 66 लाखांहून अधिक मात्रा देण्यात आल्या 
गेल्या 24 तासात 1,930 लस मात्रा देण्यात आल्या.
भारतातील उपचाराधीन रुग्णांची संख्या सध्या 33,232
उपचाराधीन रुग्णांची संख्या प्रमाण आहे 0.07%
रुग्ण बरे होण्याचा दर सध्या 98.74%
गेल्या 24 तासात 6,587 रुग्ण बरे झाले असून आतापर्यंत  एकूण बरे झालेल्या रुग्णांची संख्या 4,43,99,415
गेल्या 24 तासात 3,611 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  92.74 कोटी कोविड तपासण्या घेण्यात आल्या, असून गेल्या 24 तासात 1,73,263 कोविड तपासण्या घेण्यात आल्या.
अंतराळ विभाग
चौदा दिवसांच्या अंतरानंतर चंद्रावर पहाट होणार असून अवघ्या काही तासांनी चांद्रयान-3 चा दुसरा टप्पा सुरू होण्याची अपेक्षा : केंद्रीय विज्ञान आणि तंत्रज्ञान मंत्री डॉ. जितेंद्र सिंह
इस्रोकडून चांद्रयान-3 च्या सौरऊर्जेवर चालणारे विक्रम लँडर आणि प्रज्ञान रोव्हर यांच्याशी संप्रेषण पुन्हा स्थापन करण्याचा प्रयत्न केला जात असून, तो यशस्वी झाल्यास, ते वैज्ञानिक प्रयोग सुरू ठेवू शकतील : डॉ जितेंद्र सिंह
नवी दिल्ली, 21 सप्टेंबर 2023
केंद्रीय अणुऊर्जा आणि अंतराळ राज्यमंत्री , डॉ. जितेंद्र सिंह यांनी माहिती दिली की, 14 दिवसांच्या अंतरानंतर चंद्रावर पहाट होणार असून चांद्रयान-3 चा दुसरा टप्पा आता अवघ्या काही तासांनी सुरू होण्याची अपेक्षा आहे.
लोकसभेत "चांद्रयान-3 चे यश आणि अंतराळ क्षेत्रातील आपल्या राष्ट्राची इतर बाबतीत कामगिरी" या विषयावर लोकसभेत आठ तासांहून अधिक चर्चेला उत्तर देताना डॉ. जितेंद्र सिंह म्हणाले, इस्रो चांद्रयानशी संवाद पुन्हा प्रस्थापित करण्याचा प्रयत्न करत आहे. चांद्रयान -3 चे सौरऊर्जेवर चालणारे विक्रम लँडर आणि प्रज्ञान रोव्हर, त्यांना पुनरुज्जीवित करण्यासाठी प्रयत्न करीत आहेत, हे प्रयत्न यशस्वी झाल्यास, ते हा वैज्ञानिक प्रयोग चालू ठेवू शकतील.
कम्युनिकेशन सर्किट सक्रिय झाल्यानंतर चंद्र मोहिमेचा दुसरा टप्पा सुरू करणारा भारत जगातील पहिला देश बनेल, असे डॉ जितेंद्र सिंह यांनी यावेळी सांगितले.
लँडर आणि रोव्हर यांना महिन्याच्या सुरुवातीला अनुक्रमे 4 आणि 2 सप्टेंबर रोजी 14 दिवसांच्या चांद्र रात्रीच्या आधी ’ स्लीप मोड’ मध्ये ठेवण्यात आले होते. ते पुढे म्हणाले की रात्री उणे 150 अंश ते दिवसा 100 अंशांपर्यंत तापमानात प्रचंड तफावत असते, हे लक्षात घेऊन, आपण सर्वजण आशा आणि प्रार्थना करूया की सौर बॅटरी आणि सौर पॅनेल, चंद्र मोहिमेच्या अभूतपूर्व अशा दुसऱ्या टप्प्याला प्रारंभ करण्यासाठी उपयुक्त ठरतील, असे त्यांनी सांगितले.
मोदी सरकारने इस्रोसाठीच्या आर्थिक तरतुदीत कपात केली आहे, असा आरोप काही विरोधीपक्ष सदस्यांनी व्यक्त केली होती. हे आरोप खोडून काढत, डॉ. जितेंद्र सिंह यांनी सांगितले की, इस्रोचा अर्थसंकल्प 2013-14 मधील 5,168 कोटी रुपयांवरून चालू आर्थिक वर्षात 142 टक्क्यांनी वाढला असून तो 12,543 कोटी रुपयांवर पोहोचला आहे.
त्याचप्रमाणे सर्व विज्ञान मंत्रालये आणि विभागांचा अर्थसंकल्प 2013-14 मधील 21, 025 कोटींवरून 2022-23 मध्ये 172 टक्क्यांहून अधिक वाढून 57, 303 कोटी रुपयांपर्यंत पोहोचला असल्याची माहिती सिंह यांनी दिली.
तमिळनाडूतील थुथुक्कुडी येथे लवकरच नवीन अंतराळ प्रक्षेपण केंद्राचे उद्घाटन केले जाणार असल्याची माहिती डॉ. जितेंद्र सिंह यांनी दिली.
इस्रोने 1990 पासून प्रक्षेपित केलेल्या 424 परदेशी उपग्रहांपैकी 90 टक्के म्हणजे 389 उपग्रह गेल्या नऊ वर्षांत प्रक्षेपित करण्यात आले आहेत असे डॉ जितेंद्र सिंह यांनी सांगितले.
“आपण परदेशी उपग्रहांच्या प्रक्षेपणातून आजवर 174 दशलक्ष अमेरिकन डॉलर्स कमावले आहेत; या 174 दशलक्ष अमेरिकन डॉलर्स पैकी 157 दशलक्ष अमेरिकन डॉलर्स एवढी कमाई फक्त गेल्या नऊ वर्षात झाली आहे. गेल्या 30 वर्षात किंवा त्याहून अधिक काळात आजवर केलेल्या युरोपीय उपग्रहांच्या प्रक्षेपणातून एकूण 256 दशलक्ष युरो इतकी कमाई झाली आहे. त्यापैकी 223 दशलक्ष युरो म्हणजे जवळजवळ 90% रक्कम गेल्या नऊ वर्षात कमावले आहे, याचाच अर्थ, उत्पन्नाचे प्रमाण वाढले आहे, वेग वाढला आहे आणि त्यामुळे आपण या क्षेत्रात खूप मोठी झेप घेतली आहे,” असे डॉ जितेंद्र सिंह म्हणाले.
R.Aghor/Suvarna/Shraddha/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत लसींच्या 220.66 कोटी मात्रा  देण्यात आल्या आहेत.
गेल्या 24 तासात 2,055 मात्रा देण्यात आल्या.
भारतात उपचाराधीन रुग्णांची संख्या सध्या 21,406 आहे.
उपचाराधीन रुग्णांचे प्रमाण 0.05% आहे
रुग्ण बरे होण्याचा दर सध्या 98.77 % आहे.
गेल्या 24 तासात 3,430 रुग्ण बरे झाले, त्यामुळे बरे झालेल्यांची एकूण संख्या वाढून 4,44,21,781 वर पोहोचली.
गेल्या 24 तासात 2,109 नव्या रुग्णांची नोंद झाली आहे.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.80 कोटी चाचण्या करण्यात आल्या. गेल्या 24 तासात 1,59,454 चाचण्या करण्यात आल्या.
रस्ते वाहतूक आणि महामार्ग मंत्रालय
राष्ट्रीय महामार्ग टोल नाक्यांंवर सर्व सवलतींचा लाभ घेण्यासाठी फास्टॅग अनिवार्य
नवी दिल्ली, 26 ऑगस्ट 2020
रस्ते वाहतूक आणि महामार्ग मंत्रालयाने टोल नाक्यावरील परतीच्या प्रवासातील सूट किंवा इतर कोणतीही सूट मिळविण्यासाठी फास्टॅग अनिवार्य केला आहे. 24 तासांच्या आत परतीचा प्रवास करताना ज्या वाहनचालकांना  सवलत हवी असेल किंवा इतर कोणतीही स्थानिक सूट हवी असेल, त्यांनी वाहनात वैध फास्टॅग लावणे आवश्यक आहे. या संदर्भात राष्ट्रीय महामार्ग शुल्क  नियम, 2008 मध्ये सुधारणा करण्यासाठी दि. 24 ऑगस्ट 2020 रोजी राजपत्र अधिसूचना क्र. 534 E द्वारे सूचित करण्यात आले आहे.
राष्ट्रीय महामार्गांवरील टोल नाक्यांवर डिजिटल पेमेंटच्या वापरास प्रोत्साहन देण्यासाठी हे आणखी एक पाऊल आहे. अशा सवलतीसाठी देय शुल्क प्री-पेड इन्स्ट्रुमेंट्स, स्मार्ट कार्ड किंवा फास्टॅग किंवा बोर्ड युनिट  किंवा इतर कोणत्याही इन्स्ट्रुमेंटद्वारे दिले जाईल.
नियमांमधील सुधारणांमुळे खालील बाबी शक्य होतील-
- 24 तासांच्या आत परतीच्या प्रवासावरील सूट फास्टॅग किंवा इतर अशा उपकरणांद्वारे दिली जाईल, कोणत्याही पासची आवश्यकता भासणार नाही.
- इतर सर्व प्रकरणांवरील सूटंसाठी, वैध फास्टॅग असणे आवश्यक आहे.
24 तासांच्या आत परतीच्या प्रवासासाठी सूट उपलब्ध असल्यास, अशा परिस्थितीत पूर्व पावती किंवा नोटीसची आवश्यकता नाही आणि जर वाहनावर वैध आणि कार्यशील फास्टॅग असल्यास त्या वाहनाने 24 तासात परतीचा प्रवास केला असेल तर नागरिकांना आपोआप सूट मिळेल.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
बांधकाम साहित्य वाहून नेणारी वाहने, ट्रॅक्टर आणि कापणी यंत्रांसाठी BS-IV उत्सर्जन निकषांची अंमलबजावणी विलंबाने करण्यासाठी मोटार वाहन नियमात प्रस्तावित सुधारणांसाठी सूचना मागवल्या
नवी दिल्ली, 23 जून 2020
बांधकाम साहित्य वाहून नेणारी वाहने, ट्रॅक्टर आणि कापणी यंत्रांसाठी भारत स्टेज चतुर्थ उत्सर्जन निकषांची अंमलबजावणी विलंबाने करण्यासाठी मोटार वाहन नियमात प्रस्तावित सुधारणांसाठी रस्ते वाहतूक आणि महामार्ग मंत्रालयाने सर्व भागधारक तसेच जनतेकडून सूचना, प्रतिक्रीया मागवल्या आहेत. यासंदर्भातील अधिसूचना 19 जून रोजी तात्काळ प्रभावाने जारी करण्यात आली आहे, ती www.morth.gov.in.या संकेतस्थळावर पाहता येईल.
कोविड -19 ची परिस्थिती लक्षात घेता कृषी मंत्रालय व बांधकाम उपकरणे उत्पादकांकडून विनंती केली गेली आहे की 1 ऑक्टोबरपासून लागू होणाऱ्या उत्सर्जन नियमांच्या पुढील टप्प्यातील अंमलबजावणीसाठी काही वेळ द्यावा. या विनंतीनुसार मंत्रालयाने 19 जून 2020 रोजी जीएसआर 393  ची प्रारूप अधिसूचना जारी केली आहे. या विनंतीचा विचार करून मंत्रालयाने भारत स्टेज  चतुर्थ उत्सर्जन निकषांबाबत 1 ऑक्टोबर 2020 ते 1 ऑक्टोबर 2020 या कालावधीत हितसंबंधीतांकडून सूचना मागवल्या आहेत.
यासंदर्भातील सूचना किंवा प्रतिक्रिया सहसचिव , रस्ते वाहतूक आणि महामार्ग मंत्रालय, परिवहन भवन, संसद पथ, नवी दिल्ली -110001  वर 18 जुलै 2020 पर्यंत पाठवता येतील.
S.Thakur/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
राज्य वर्धापन दिनानिमित्त सिक्कीमच्या जनतेला पंतप्रधानांनी दिल्या शुभेच्छा
पंतप्रधान श्री नरेंद्र मोदी यांनी राज्य वर्धापनदिनानिमित्त सिक्कीमच्या जनतेला शुभेच्छा दिल्या आहेत.
आपल्या ट्विटर संदेशात पंतप्रधान म्हणाले: "राज्य वर्धापनदिनानिमित्त सिक्कीमच्या जनतेला शुभेच्छा. या राज्याला निसर्ग सौंदर्याचं वरदान लाभलं असून हे सहृदय लोकांचं निवासस्थान आहे. सेंद्रीय शेतीसारख्या क्षेत्रात सिक्कीमने आदर्श निर्माण केला आहे. राज्यातील जनतेच्या सातत्यपूर्ण विकास आणि निरामय आरोग्याकरता प्रार्थना करतो."
पंतप्रधान कार्यालय
सर्व पात्र नागरिकांना कोविड प्रतिबंधक लसीची दुसरी मात्रा देण्यासंदर्भात हिमाचल प्रदेशने देशात प्रथम क्रमांक मिळविल्याबद्दल पंतप्रधानांनी राज्याच्या मुख्यमंत्र्यांचे अभिनंदन केले
नवी दिल्ली, 6 डिसेंबर 2021
हिमाचल प्रदेशातील सर्व पात्र नागरिकांना कोविड प्रतिबंधक लसीची दुसरी मात्रा देण्याचे उद्दिष्ट पूर्ण करत देशात प्रथम क्रमांक मिळविल्याबद्दल पंतप्रधान नरेंद्र मोदी यांनी हिमाचल प्रदेशच्या मुख्यमंत्र्यांचे अभिनंदन केले आहे.
हिमाचल प्रदेशचे मुख्यमंत्री जयराम ठाकूर यांच्या ट्विट संदेशावर प्रतिक्रिया देताना पंतप्रधान म्हणाले;
“@jairamthakurbjp जी यांचे खूप खूप अभिनंदन. कोविड विरोधातील या लढ्यात हिमाचल प्रदेशच्या नागरिकांनी संपूर्ण देशासमोर एक आदर्श ठेवला आहे. लोकांची हीच निश्चयी वृत्ती नव्या भारताला शक्ती प्राप्त करून देईल.”
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
कृषी क्षेत्रातील " हरित क्रांती- कृषी उन्नती योजना " ही एकछत्री योजना सुरु ठेवायला मंत्रिमंडळाची मंजुरी
(नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने कृषी क्षेत्रातील " हरित क्रांती- कृषी उन्नती योजना " ही एकछत्री योजना १२ व्या पंचवार्षिक योजना कालावधीच्या पुढे २०१९-२० पर्यंत मंजुरी दिली आहे. यात केंद्र सरकारचा हिस्सा 33,269.976 कोटी रुपये असेल.
या एकछत्री योजनेत ११ योजना / अभियानाचा समावेश आहे. समग्र आणि वैज्ञानिक पद्धतीने उत्पादन आणि उत्पादकता वाढवणे आणि उत्पादनावर उत्तम लाभ सुनिश्चित करून शेतकऱ्यांचे उत्पन्न वाढवणे हा योजनेचा उद्देश आहे. या योजना 33,269.976 कोटी रुपये खर्चासह २०१९-२०२० पर्यंत सुरु राहतील.
या योजनेत पुढील योजनांचा समावेश आहे:
-फलोत्पादनच्या एकीकृत विकास अभियानासाठी 7533.04 कोटी रुपये केंद्र सरकारचा हिस्सा असेल. याच उद्देश फलोत्पादन वाढवून पोषण सुरक्षा सुधारणे आणि शेतकरी कुटुंबाना आर्थिक मदत देऊन फलोत्पादन क्षेत्राचा समग्र विकास करणे हा आहे.
-तेलबियासह राष्ट्रीय अन्न सुरक्षा अभियानात केंद्राचा वाटा 6893.38 कोटी रुपये असेल. याचा उद्देश निवडक जिल्ह्यात योग्य पद्धतीने क्षेत्र विस्तार आणि उत्पादकता वाढवून तांदूळ, गहू , डाळी तसेच वाणिज्य पिकांचे उतपादन वाढवणे तसेच खाद्य तेलाची उपलब्धता मजबूत करणे आणि खाद्य तेलाची आयात कमी करणे हा आहे..
-राष्ट्रीय शाश्वत कृषी योजना - केंद्राचा हिस्सा 3980.82 कोटी रुपये
-बिया आणि पेरणी सामुग्रीवरील उप-मोहीम - केंद्राचा हिस्सा 920.6 कोटी रुपये
-कृषी यांत्रिकीकरण उप-मोहीम - केंद्राचा वाटा 3250 कोटी रुपये
-एकात्मिक कृषी सहकार्य योजना - केंद्राचा वाटा 1902.636 कोटी रुपये
एकात्मिक कृषी विपणन योजना - केंद्राचा वाटा 3863.93 कोटी रुपये
राष्ट्रीय ई शासन योजना - केंद्राचा वाटा 211.06 कोटी रुपये
N.Sapre/S.Kane/P.Kor
राष्ट्रपती कार्यालय
राष्ट्रपती द्रौपदी मुर्मू यांची आंतरराष्ट्रीय गीता परिषदेला उपस्थिती, राष्ट्रपतींच्या हस्ते हरियाणा सरकारच्या आरोग्य, रस्ते वाहतूक आणि शैक्षणिक अशा विविध प्रकल्पांची पायाभरणी/ उद्घाटन
नवी दिल्ली, 29 नोव्हेंबर 2022
राष्ट्रपती द्रौपदी मुर्मू आज  हरियाणा मधील कुरुक्षेत्र येथे आयोजित आंतरराष्ट्रीय गीता परिषदेला उपस्थित राहिल्या. ‘मुख्यमंत्री स्वास्थ्य सर्वेक्षण’ योजनेचा तसेच सार्वजनिक रस्ते वाहतूक सुविधांसाठी असलेल्या हरियाणा ई तिकीटिंग प्रकल्पाचा प्रारंभ त्यांच्या हस्ते झाला. याशिवाय सिरसा येथील वैद्यकीय महाविद्यालयाची पायाभरणीही त्यांच्या हस्ते दूरदृश्य प्रणालीच्या माध्यमातून झाली.
श्रीमद्भगवद्गीता हा खऱ्या अर्थाने एक वैश्विक ग्रंथ आहे, असे राष्ट्रपती यावेळी म्हणाल्या. या ग्रंथाचा कित्येक भाषांमध्ये अनुवाद झाला आहे. हा भारतातील सर्वाधिक लोकप्रिय ग्रंथ आहे. गीतेवर जितकी भाष्ये लिहिली गेली आहेत तितकी क्वचितच इतर कोणत्याही ग्रंथावर लिहिली गेली असतील. योगाभ्यासाप्रमाणेच हा ग्रंथ म्हणजे भारताने जगाला दिलेली अनमोल देणगी आहे. गीता ही संपूर्ण मानवजातीला भारताची आध्यात्मिक देणगी आहे. गीता ही मानवतेसाठी एक जीवन संहिता आणि आध्यात्मिक दीपस्तंभ आहे, असे राष्ट्रपती म्हणाल्या.
गीता आपल्याला निरपेक्ष भावनेने कठोर परिश्रम करण्याची शिकवण देते. फळाची अपेक्षा न ठेवता कर्म करत राहणे हा जीवन जगण्याचा योग्य मार्ग आहे. कर्म करतानाच जीवनाला अर्थ प्राप्त होतो, निष्क्रियता आणि इच्छा या दोन्हींचा त्याग करून काम केल्याने जीवन अर्थपूर्ण बनते. सुख आणि दुःखात मन विचलित न करता स्थिर राहणे, नुकसान आणि लाभ यांचा सारख्याच भावनेने स्वीकार करणे, सन्मान किंवा अपमान यांचा आपल्या मनावर प्रभाव पाडून न घेणे, आणि सर्व परिस्थितीत संतुलन कायम ठेवणे हा गीतेचा अतिशय उपयुक्त संदेश आहे, असे राष्ट्रपती म्हणाल्या.
श्रीमद्भगवद्गीता हा ग्रंथ प्रतिकूल परिस्थितीत देखील मनाला उभारी देतो आणि अत्यंत निराशेच्या क्षणी आशेचा किरण दाखवतो, हा जीवन घडवणारा ग्रंथ आहे, असे राष्ट्रपती म्हणाल्या. गीतेच्या संदेशाच्या प्रचार आणि प्रसारासाठी आंतरराष्ट्रीय गीता महोत्सवाच्या आयोजकांनी सातत्याने प्रयत्न करण्याचे आवाहन त्यांनी केले. गीतेतील शिकवण आचरणात आणणे अधिक महत्त्वाचे आहे, यावर त्यांनी भर दिला.
राष्ट्रपतींचे भाषण पाहण्यासाठी कृपया येथे क्लिक करा.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 170